Հայաստանի համայնապատկերը, ինչքան էլ դիտենք կապուտաչյա Պուտինի առեղծվածային ժպիտի ֆոնի վրա, ցունամի տեսած անապատ է հիշեցնում։ Մեր գիտատեխնիկական հին դիրքերի վրա արտասահմանյան գրանտային ռմբակոծությունը, ՀՀ իշխանությունների փող լվանալու մեխանիկան՝ կեղծ գիտական ծրագրերի ֆինանսավորումը եւ ՀՀ ակադեմիական ծերակույտի կաշառվածությունն իրենց գործն արել են «smart» Հայաստանում։ Մեր երկրում կան շնից շատ գիտական ձեռնարկություններ, մի քանի անգամ շատ, քան քաղաքական կուսակցությունները։ Ծանոթանալով նրանց «տիեզերահրաշ» հայտարարագրերին՝ շատերի հետ ենք ուզեցել համագործակցել՝ առաջարկելով մեր ծրագրերն ու ծառայությունները։ Ամեն անգամ զրույցը տեւել է լավագույն դեպքում 5 րոպե, այն էլ քարտուղարուհիների հետ։ Եթե առաջարկվող ծրագրերում նրանք գրանտ բռնելու կամ գումարներ գցելու հեռանկարներ չեն տեսնում, ապա երկխոսություն չի կայանում։